वस्तुतः नौकरी करना सिर्फ एक आर्थिक जरुरत या मज़बूरी ही नहीं होती है बल्कि बहुतों के लिए यह जीवन जीने का एक तरीका है. दूसरे शब्दों में कहें तो जीवन शैली है. इसलिए किसी नौकरी करने वाले व्यक्ति के लिए उसकी नौकरी महज पैसा कमाने के साधन के अतिरिक्त उसके जीवन के कई आयामों से जुड़ी होती है. नौकरी करते समय लोग अनुभव प्राप्त करते हैं, रोज नई नई चीजें सीखते हैं, टेक्निकली दिनों दिन समृद्ध होते चले जाते हैं. इसके साथ साथ जिस फिल्ड में आप काम करते हैं उसके विषय में पर्याप्त जानकारी हासिल होती है. हर किसी का जीवन जीने का तरीका अलग होता है. कोई नौकरी में स्थायित्व चाहता हैं, तो कुछ लोग हरदम कुछ नया करने और सिखने की इच्छा से जब अवसर मिले नौकरी चेंज करते रहते हैं. वैसे ही कुछ लोग आजीवन एक ही क्षेत्र में नौकरी कर बड़े पद पर पहुंचना चाहते हैं, तो कुछ लोग वर्षों का अनुभव लेकर खुद का बिजनेस खोलना चाहते हैं. इन दोनों परिस्थितियों में नौकरी में बने रहना बेहद जरूरी है. लेकिन कई बार कंपनियां अपने आर्थिक हालात या जरूरतों के मुताबिक छटनी करने को विवश होती हैं और कई अच्छे, ईमानदार तथा कर्मठ कर्मचारी को भी निकाल देती हैं. ऐसे होने वाली कुछ अपरिहार्य छटनी से बचने के लिए आपको कुछ विशेष बातों पर ध्यान देना चाहिए. अगर ऑफिस में आपके साथ कुछ इस तरह के व्यवहार होने लगे तो बेहतर है कि आप दूसरी जगह नौकरी की तलाश करना शुरू कर दें –